SUID-AFRIKAANSE RADIOLIGA 
SARLNUUS SONDAG 29 April 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos nodig). 


In die nuus vandag; 


WENNERS VAN SIEMENS SE TOEKENNINGS VIR RADIOAMATEUR 
VAN DIE JAAR EN GEMEENSKAPSDIENS AANGEKONDIG 


EKSAMENINLIGTING OP DIE WEB 
PRESIDENTSNET EN INTEGNET VOLGENDE SONDAG 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


WENNERS VAN SIEMENS SE TOEKENNINGS VIR RADIOAMATEUR 
VAN DIE JAAR EN GEMEENSKAPSDIENS AANGEKONDIG 


Die Raad van die Suid-Afrikaanse Amateurradio-ontwikkelingstrust het verlede 
week nominasies vir die jaarlikse toekennings geborg deur Siemens, oorweeg. 


Soos vorige jare, was die nominasies vir die Jong Radioamateur van die Jaar 
maar min. Die Raad het dus besluit om die toekenningstruktuur aan te pas. 
Van vanjaar af word twee toekennings gemaak een vir tegniese innovasie en 
nog een vir die bevordering en ontwikkeling van amateurradio. 


Die Siemens Radioamateur van die Jaar-toekenning vir die bevordering en on- 
twikkeling van amateurradio is losgeslaan deur Dave Reece, ZSIDER, en die 
toekenning vir tegniese innovasie deur Hannes Coetzee, ZS6BZP. 


Die Siemens-toekenning vir amateurradio-gemeenskapsdiens gaan vanjaar aan 
Davy Smeda, ZR1FR. Die toekennings word op 15 Mei tydens `n gala-middagete 
in Midrand oorhandig. Hartlik geluk aan hierdie uitblinkers. 
EKSAMENINLIGTING OP DIE WEB 


Eksameninligting en -nommers is nou op die SARL-web www.sarl.org.za. Klik 
op RAF in die linkerkolom op die tuisblad en wanneer die bladsy oopmaak, 


op Candidate exam numbers. Individuele kandidate se briewe word oor die 
volgende paar dae gepos. 


VAL JOU POS UIT DIE POSSAK? 


Het jy onlangs gekyk of die SARL jou korrekte posadresinligting het? 
Gaan kontroleer jou inskrywing in die aanlyn-roepseinregister (Callbook op 
wyww.sarl.org.za) en laat weet die kantoor van veranderinge. Maak asseblief spe- 
sifiek seker dat jou e-adres korrek is, want die meeste van ons korrespondensie 
gaan per e-pos uit. Dis meer betroubaar en kos minder as slakkepos. 


Die kantoor is tans besig om lidmaatskapfakture vir die 2007 /2008-boekjaar op 
te stel en ons wil verseker dat dit jou betyds bereik. 


Stuur veranderinge aan jou e- en posadres na admin@sarl.org.za of faks dit na 
088 011 675 2793. Gebruik asseblief al 13 syfers. 


PRESIDENTSNET EN INTEGNET VOLGENDE SONDAG 


Die volgende Presidentsnet en Integnet word volgende Sondagaand 6 Mei 2007 
uitgesaai. Die Presidentsnet begin om 19:00, gevolg deur die Integnet om 20:00. 
Klubs word genooi om aansoek te doen om n skakel na die telekonferensiebrug. 
Stuur net teen volgende Saterdag `n @-pos aan armi@sarl.org.za met die tele- 
foonnommer en inligting van die herhaler wat gekoppel moet word. 


Integnet plaas die kollig op die uitgebreide geskakelde herhalernetwerk wat die 
Oos- en Wes-Kaap en dele van die Vrystaat dek. Die gasspreker is Chris Scarr, 
ZS2AAW. Daar is ook `n artikel oor die netwerk in EngineerlT wat gratis aanlyn 
gelees kan word by www.eepublishers.co.za. 


SARL-KANTOOR 30 APRIL GESLUIT 
Die SARL-kantoor is Maandag 30 April gesluit en heropen Woensdag 2 Mei. 
WAAROM MOET EK SARL-LID WORD? 


Ons hoor hierdie vraag telkens. Daar is `n klomp baie goeie redes. Hier is net 
een voorbeeld: Die SARL verteenwoordig amateurs in die wetlike, regulatoriese 
en administratiewe prosesse wat ons almal plaaslik, nasionaal en internasionaal 
raak. 


AFDELING 6 BANDBEPLANNINGSKOMITEEVERGADERING 


Die volgende vergadering van die bandbeplanningskomitee vir afdeling 6 sal op 
Saterdag 5 Mei van 09:00 tot 12:00 by die NARS gehou word. Alle klubs in die 
afdeling word uitgenooi om 'n verteenwoordiger na die vergadering te stuur. 


Vir verdere inligting, kontak Peter Hers, ZSGPHD, by 083 445 4634 of per e-pos 
aan zs6phd@mweb.co.za. 


VSA-MAATSKAPPY BIED WI-FLPROEF VERF 


'n Amerikaanse maatskappy sê hulle het `n radiogolfblokkerende verf suksesvol 
getoets. EM-SEC Technologies, in `n vrystelling (http:/ /emsectechnologies.com/press  releases/press1.php) 


'n aantal weke gelede, het gesê hulle “Coating Solution” wat aan 'n toetsfasiliteit 
aangewend is, het “radiotoestelle en ander elektroniese apparaat” suksesvol 
beskerm. 


Volgens die die maatskappy skep 'n eenmalige aanwending van die oplossing n 
elektromagnetiese fort” deur te verhoed dat ruimtelike diewe seine kan onder- 
skep. 


EM-SEG reken dit kan nuttig wees vir korporatiewe kantore, bestuurskantore, 
diens- en rekenaarkamers en navorsing- en ontwikkelingslaboratoriums. Dit blyk 
dat radionetwerke sonder probleme binne `n geverfde gebou of kamer bedryf kan 
word. 


Produkte soos hierdie kan 'n wye mark bereik. Bioskoopsale en teaters kan byv. 
hierdie tegniek gebruik om die gebruik van selfone te verhoed en dus geregtelike 
probleme rondom steurseine te vermy. 


KOMPETISIENUUS 
Z7S3 / 7S4 40 METERSPRINT 


Op Sondag 6 Mei 2007, is die 7S3/Z7S4 40 metersprint op die lug. Dit is `n 
geleentheid om kontakte te maak tussen radioamateurs in die Noord-Kaap en 
Vrystaat en ander Suider-Afrikaanse lande. Die Sprint is op die lug vanaf 16:00 
tot 17:00 SAT met foon-, GG- en PSK 31 werking. `n RS(T) en die provinsiale 
of landsafkorting word uitgeruil, bv 59FS. 


Kontakte met stasies in die Noord-Kaap en Vrystaat, tel twee punte terwyl `n 
kontak met ZS4BEN, ZSASRK, ZS4B, ZS3ARK en ZS3FLY vyf punte tel. Die 
reels is beskikbaar in die 2007 SARL Kompetisieboek en sal gedurende die week 
met HF Happenings uitgestuur word. 


KLUBNUUS 


Die Centurion Radioamateurklub het Saterdag 21 April hul AJV gehou en die 
volgende lede is verkies tot die komitee Voorsitter - Gawie Basson, ZS6GJJ: Vi- 
sevoorsitter - Pam Momberg, ZS6APT: Sekretaris - Billy Strumpher, ZR6ATG: 
Tesourier - Pam Momberg, ZSGAPT. Baie dankie aan die uittredende komi- 
teelede vir die diens deur hulle verrig, en geluk en sterkte aan die nuwe komi- 
teelede. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal wissel van onrustige tot 
lae stormvlakke gedurende 29 April. Die verwagte effektiewe sonvlektelling sal 
gedurende die komende week minder as 10 wees. 


20 m en 15 m is die beste keuse vir DX met moontlike 15 en 20 m openinge 
vanaf 06:00 en weer om 18:00 SAT na Indië. Na Australië toe gaan die toestande 
uitdagend wees. Vanaf ongeveer 15:00 is daar moontlike goeie 10, 15 en 20 m 
openinge na Europa. Kontakte met die Verenigde State gaan baie uitdagend 


wees. Vir die morsekode- en digitale entoesiaste kan dit lonend wees om 10 MHz 
te monitor. 


Alhoewel die toestande nie juis opwindend is nie, kan HF jou nog steeds altyd 
verras. Skakel jou stel aan, luister en roep ook CO om seker te maak dat jy deel 
van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 April tot 1 Mei ZS3FLY met die Land Cruiser Club by Boegeoebergdam 
op die lug asook 7S1 Amateur Radio Club vanuit Verneukpan; 28 tot 30 April 
ZSSARK met die Voortrekkers by Lohatla aktief; 5 Mei Kaapstad ARS snuffel- 
mark asook die Wesrand Radioklub se snuffelmark; 15 Mei Sluitingsdatum vir 
aansoeke vir die Ttchen Valley Klub se beurse; 6 Mei Z7S3/ZS4 40 metersprint 
en Presidentsnet en Integnet; 30 Junie Sluitingsdatum vir SA-DX-opname. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MH in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZS6FCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel is, met hulp deur Hester v d Walt met vertalings.. 


'n Voorspoedige week word aan almal toegewens, 738. 


/EX 


